****

 **Ikinyarwanda**

**IKIZAMINI GISOZA UMWAKA WA KABIRI W’AMASHURI YISUMBUYE, 2019**

**IKINYARWANDA**

**Igihe kimara: Amasaha abiri (2h00)**

 /30

**Amanota:**

**Amabwiriza:**

1. Ntufungure iyi kayi y’ibibazo by’ikizamini utabiherewe uburenganzira.
2. Ibisubizo bigomba kuba bifututse kandi byuzuye.
3. Gusiribanga no guhindagura ibisubizo bifatwa nko gukopera.
4. Ukurikize amabwiriza ari ku bibazo.
5. Koresha gusa ikaramu y’**ubururu** cyangwa iy’**umukara**

BINEGO BYA KAJUMBA

Binego bya Kajumba mwene Ryangombe rya Babinga mwene Nyundo yabaye ahoakura ari umwana w’igihangange cyane. Ubwo buhangange bwe ntibwagombagakwihishira. Uyu Binego bya Kajumba yakomeje kwibera aho iwabo ariko akomeza nokugenda agaragaza amatwara adasanzwe. Ayo matwara n’ubuhangange bitihishiriyecyangwa ngo bihere yabigaragarije mu bintu bitandukanye.

Reka se umubyara Ryangombe rya Babinga mwene Nyundo azabyukane umuhigo.Yari asanzwe azobereye muri uwo mwuga, yambika impigi ze zarimo iyitwa “Uruciyemunsi ntamenya ikiruri imbere”, “Bakosha badahannye”, n’izindi. Akora no ku muhigiwe Nyarwambari ngo bage guhiga. Nyiraryangombe, nyina wa Ryangombe, akabayari yarose inyamaswa z’amayobera muri uwo muhigo, zirimo urukwavu rutagiraishyira ku murizo n’impongo y’impenebere, by’umwihariko zigasozerezwa n’imbogoy’ihembe rimwe yigize ingunge mu ishyamba. Ngo yari yanarose umukobwa wariwarohewe mu ishyamba kubera gutwara inda y’indaro. Uwo mukecuru kandi ngoyari karosi, agakabya inzozi byahebuje kuko ibyo yarotaga ntakitarasohoraga.

Icyo gitondo yinginga umuhungu we ngo asubike umuhigo, ariko undi aramurahira.Agera nubwo atambika umweko we mu bikingi by’amarembo ngo ataharenga kukocyaziraga, biranga biba iby’ubusa asimbuka urugo aragenda yanga kumva impanuro.Nyiraryangombe muri bwa buhanuzi bwe n’agahinda kenshi ati: “Mwana wangeururenze ururenze.” Na Nyarwambari umuhigi we ashyiraho ake undi aranga ageranaho yenda kumutera icumu undi aramuhunga.

Burya ngo: “Amatwi arimo urupfu ntiyumva” kandi ngo: “Nyamwanga kumva ntiyanzeno kubona”. Yarahuruye arahutera no mu ishyamba rya Rurengamiganyiro arahigaarahiga; yajya kuvumbura akivumburira za nyamaswa z’amayobera nyina yamubwiye.Birumvikana ko no kuzica bitashobokaga kuko ari impiri, icumu n’ibindi bikoreshobyose bageragezaga kuzicisha ngo byifungiraga mu biganza. Yaje kuyobera kuri wamugore wari warohewe muri iryo shyamba abonye akotsi gacumba, agezeyo bigiramu by’urukundo, dore ko ngo uwayobye atayoba rimwe, asize umuhigi we mu muhigongo navumbura inyamaswa y’inkazi amubwire.

Ntibyatinze umuhigi we Nyarwambari yavumbuye imbogo y’ihembe rimwe,ayishumuriza za mpigi zose, iyo yoherejeyo yose akabona inzogera irirenga,abonye ko bikomeye imbogo imaze kuzitsemba ajya gutabaza shebuja. Mu kuzan’igihunga kinshi na za ngeso abyutsemo, agize ngo ariyahura kuri ya mbogo aforaumuheto ngo ayikubite umwambi ya mbogo irawugarama, agize ngo ayitere icumuimbogo irarigarama, iramusimbukira imutera ihembe mu nyonga y’itako mazeiramukunkumura, imurahira aho bavoma nk’uko nyina yakabivuze imutendeka mugiti cy’umuko ari wo murinzi. Irya mukuru riratinda ntirihera kandi irya mukuruurishima uribonye. Nyarwambari nta kindi yari gukora, yahagaze ku ka rubandaaratabaza abika Ryangombe.

Umuhungu we Binego bya Kajumba ngo arite mu gutwi, nibwo abwiye nyirakurukumushakira imishandiko ikenda y’itabi ayitekerera icyarimwe, atumura umwotsiumwe amena umuyonga, afata icumu n’umuheto bya se, afata n’inkota yiruka ajyaguhorera se mu rya Rurengamiganyiro. Agezeyo asanga imbogo yivuze yivovoseyahindurije! Arayisimbukira ayifata ku gakanu ayishinga icumu mu rwano arayigusha,ayikata igihanga akibambisha ku ka rubanda, yurira wa murinzi amanura umurambowa se aragenda awuhamba iruhande rw’aho yabambye igihanga cya ya mbogo,ageze mu rugo arivuga arivovota kuko ahoreye se Ryangombe ati: “Ni nge Binegobya Kajumba mwene Ryangombe rya Babinga mwene Nyundo”, arangije yicara kuntebe ya se aratwara. Kandi ngo: “Imfura nzima isubira ku izina rya se”.

 **IGICE CYA MBERE: KUMVA NO GUSESENGURA UMWANDIKO (amanota 11)**

1. Vuga izina ry’umuhigi wa Ryangombe ugaragaze n’ibitekerezo bye ku muhigo wa shebuja uvugwa muri uyu mwandiko. **(amanota 2)**
2. Umuhigo wa Ryangombe ntiwavugwagaho rumwe n’abantu batandukanye. Abo bantu ni ba nde? Ibitekerezo byabo byabusanaga bitewe n’iki? **(amanota 2)**
3. Mbese uyu mwandiko hari aho ugaragaza amakabyankuru? Byerekanishe ingero**. (amanota 2)**
4. Uyu mwandiko hari ibikorwa bigaragaza ubutwari waba ugaragaza? Niba bihari tanga urugero. **(amanota 1)**
5. Wishyize mu mwanya wa Ryangombe wumva wari gukora iki nyumay’impanuro z’umubyeyi wavugaga ko yamuroteye nabi? **(inota 1)**
6. Shaka ibisobanuro by’amagambo akurikira yakoreshejwe mu mwandiko: **(amanota 3)**
7. Impigi:
8. Impenebere:
9. Gukabya inzozi:
10. Impanuro :
11. Yahindurije:
12. Umuyonga:
**IGICE CYA KABIRI:** IKIBONEZAMVUGO **(amanota 6)**
13. Garagaza intego z’amagambo atsindagiye n’amategeko y’igenamajwi yakoreshejwe: **(amanota 3)**
14. Nyarwambari **impigi** yohereje **zose** ntizagarutse.
15. Nyiraryangombe aramubwira ati: “**Izi** nyamaswa narose ntizisanzwe.”
16. Hanga interuro ngufi zigaragaramo ibikurikira: **(amanota 3)**
17. Umugani w’umugenurano
18. Inshinga iri mu mbundo
19. Ikinyazina mbanziriza

**IGICE CYA GATATU: UBUMENYI RUSANGE BW’URURIMI (amanota 8)**

1. Uzurisha amagambo yabugenewe: **(amanota 3)**

Ubusanzwe igikeri ntabwo kivuga ahubwo ...................... Inuma na zo ntizivuga ahubwo .................... Inzu y’inkoko cyangwa inkwavu yitwa ....................... Inyoni zo zitaha mu ...................... Icyansi ntikibazwa ahubwo ....................... Ikindi kandi ntibavuga isaso y’inka ahubwo bavuga .......................

1. Sobanura inshoberamahanga zikurikira: **(amanota 2)**
2. Kugwa mu kantu
3. Gukura inzira ku murima
4. Shyira amagambo akurikira mu matsinda yayo ukurikije ubutinde bw’imigemo n’amasaku **(amanota 3)**

umugabo umusore ubumuntu igitego urugendo igitabo

**IGICE CYA KANE: IHANGAMWANDIKO (amanota 5)**

1. Andikira ibaruwa umuyobozi w’ikigo k’ishuri wigaho umumenyesha ko uwo munsi utaje kubera ko wagiye gushaka ikemezo cy’amavuko ku murenge. Wandike mu mazina ya SANGWA Gatera wo mu Murenge wa Murara ho mu Karere ka Kibingo.